## Naputak o primjeni Odluke o utvrđivanju pojedinih oblika kapitala banaka i štedionica

### NN 18/1994 (9.3.1994.), Naputak o primjeni Odluke o utvrđivanju pojedinih oblika kapitala banaka i štedionica

# NARODNA BANKA HRVATSKE

Na temelju članka 75. Zakona o Narodnoj banci Hrvatske ("Narodne
novine" 74/92, 26/93 i 79/93.) i točke 10. stavak 2. Odluke o utvrđivanju
pojedinih oblika kapitala banaka i štedionica ("Narodne novine"
broj 107/93 i 15/94.) donosim

## NAPUTAK

### o primjeni Odluke o utvrđivanju pojedinih oblika kapitala banaka i štedionica

1. Ovim naputkom propisuje se način jedinstvene primjene Odluke o utvrđivanju
pojedinih oblika kapitala banaka i štedionica ("Narodne novine",
br.107/93., u daljnjem tekstu Odluka).

2. Izvješće u smislu ove Odluke dostavlja se na obrascu Jamstveni kapital
banke (obrazac R-4.1.), koji se daje u prilogu Naputka i njegov je sastavni
dio.

Banke i štedionice dužne su izvješća o provedbi ove Odluke dostaviti
Narodnoj banci Hrvatske, za svako tromjeseeje u roku od 30 dana nakon isteka
svakog tromjesečja.

Izvješća koja se dostavljaju s 31. prosincem, imaju karakter privremenih
izvješća do izrade konačnih izvješća po prihvačenim i revidiranim financijskim
izvješćima.

Banke i štedionice dužne su dostaviti konačna izvješća nakon izrade
i predaje godišnjeg izvješća, koje se izrađuje sukladno članku 30. Zakona
o računovodstvu ("Narodne novine", br. 90/92.), u roku 5 dana
nakon isteka roka za podnošenje godišnjeg izvješća. Ovo izvješće je konačno,
sačinjeno nakon izvršenih korekcija i obavljene revizije financijskih izvješća.

3. Izvješće iz točke 2. ovog Naputka popunjava se na slijedeći način:

JAMSTVENI KAPITAL (obrazac R-4.1.)

Jamstveni kapital sastoji se od temeljnog kapitala i dopunskog kapitala,
a utvrđuje se na slijedeći način:

I. TEMELJNI KAPITAL JE:

zbroj :

- knjigovodstvenog stanja fondova (konta 903; 904; 908) ;

- revalorizacijskih rezervi (konto 905);

- neraspoređena dobit, za koju se ne predviđa isplata do slijedećeg
godišnjeg obraćuna banke i štedionice (konto 906) ;

- dobit iskazana u tijeku godine za koju se po godišnjem obračunu predvida
raspored u temeljni kapital banke odnosno štedionice (konto 693);

- prenesene (reinvestirane) dobiti banke po godišnjem obračunu u fondove
banke

umanjen za

- gubitak banke iz ranijih godina (konto 097 i 098);

- vrijednost vlastitih običnih i povlaštenih dionica odnosno poslovnih
udjela koje banka odnosno štedionica sama drži i evidentira (dio konta
903);

- gubitak iskazan u tijeku godine (konto 698).

II. DOPUNSKI KAPITAL

Pod sredstvima dopunskog kapitala u smislu ovog Napkktka podrazumijeva
se zbroj slijedećih iznosa:

- posebna rezerva za osiguranje od potencijalnih gubitaka (9769) utvrđeno
u skladu s točkom 3. Odluke o visini i načinu formiranja posebnih rezervi
za osiguranje od potencijalnih gubitaka ("Narodne novine" broj
107/93.). Ovaj se iznos utvrđuje primjenom postotka od 0,5% na iznos ukupne
rizične aktive i izvanbilančne stavke, utvrđen u obrascu "R"
na poziciji 3 - Ukupna rizična aktiva i izvanbilančna aktiva, koji se umanjuje
za utvrđeni iznos potencijalnih gubitaka koji je utvrđen na istom obrascu
na poziciji 6 - Potencijalni gubici.

- svih oblika uloga u banku ili štedionicu koji ispunjavaju uvjete iz
točke 8. podtočke 2. Odluke. Prikupljeni ulozi u banku ili štedionicu koji
ispunjavaju uvjete iz točke 8. podtočke 2. Odluke moraju se evidentirati
na posebnom analitičkom računu ;

- sredstva prikupljena emisijokn vlastitih dugoročnih vrijednosnih papira
čiji je rok dospijeća preko 5 godina (konto 939).

Dugoročni ulozi u banku i štedionicu i sredstva prikupljena emisijom
vlastitih dugoročnih vrijednosnih papira čiji su rokovi dospijeća preko
5 godina ne uračunavaju se u dopunski kapital 2 godine prije roka dospijeća.

Dopunski kapital povećava jamstveni kapital najviše do 50% visine temeljnog
kapitala banke.

Zbroj temeljnog kapitala i dopunskog kapitala koji ne prelaze iznos
od 50% temeljnog kapitala daje najveći mogući iznos jamstvenog kapitala.
Ovako utvrđen iznos jamstvenog kapitala korigira se sukladno Odluci za:

- iznos izravnih i neizravnih ulaganja u banke i štedionice (konto 048
i 068);

- iznosi kredita odobrenih suprotno čl. 22. i 23. Zakona o bankama i
štedionicama (dijelovi konta grupe 32 do 35; 40 do 47 bez konta grupe 46
i 50 do 57 bez konta grupe 56);

- iznosi kredita odobrenih u skladu s čl. 22. i 23. Zakona o bankama
i štedionicama, ali pod uvjetima koji odstupaju od uobićajenih uvjeta na
tržištu (dijelovi konta grupa 32 do 35; 40 do 47 bez konta grupe 46 i 50
do 57 bez konta grupe 56).

III. JAMSTVENI KAPITAL

Ovako utvrđeni iznos predstavlja jamstveni kapital koji služi za utvrđivanje
adekvatnosti kapitala banaka i štedionica.

IV. OBRAZLOŽENJE GLEDE SADRŽAJA

1. Pod neizravnim ulaganjima u banke i štedionice za koji iznos se korigira
najveći mogući iznos jamstvenog kapitala, podrazumijevaju se sredstva banke
i štedionice koja nisu izravno uložena u banke i štedionice nego u jednu
ili više drugih pravnih osoba koje su kapitalno povezane s drugom bankom
ili štedionicom.

2. Od najvećeg mogućeg iznosa jamstvenog kapitala oduzimaju se iznosi
kredita odobreni osobama iz članka 22. st 1 i članka 23. st.1. i 2. Zakona
o bankama i štedionicama koji su odobreni u skladu s čl. 22. i 23. Zakona
o bankama i štedionicama, ali pod uvjetima koji odstupaju od uobičajenih
na tržištu. Pod uobičajenim tržišnim uvjetima podrazumijevaju se takvi
uvjeti pod kojima je banka i štedionica u vremenu odobravanja kredita subjektima
navedenim u ćl. 22 st 1 i ćl 23. st.1. i 2. Zakona o bankama i štedionicama,
odobravala usporedive kredite drugim komitentima banke.

Ukupni iznos za koji se umanjuje jamstveni kapital prema članku 22.
stavak 1. i članku 23. stavak 1 i 2 Zakona o bankama i štedionicama utvrđen
je na obrascu R-4.3.3. pod I UKUPNO u koloni 5. i 6.

V. ZAKLJUČNA ODREDBA

Ovaj naputak stupa na snagu danom objavljivanja u " Narodnim novinama".

O. br. 28/94.

Zagreb, 7. ožujka 1994.

Predsjednik Savjeta Narodne banke Hrvatske guverner Narodne
banke Hrvatske

**dr. Pero Jurković. v. r.**

---

Banka\_\_\_\_\_\_\_\_\_\_\_\_\_\_\_ R-4.1.

JAMSTVENI KAPITAL BANKE

Stanje na dan\_\_\_\_\_\_\_\_\_\_\_\_\_\_\_\_\_\_\_\_\_\_

(u milijunima HRD)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Osnivački fond i drugi fondovi (903 i

908) \_\_\_\_\_\_\_\_\_\_\_\_\_\_\_\_\_\_

2. Rezerve banke (904) \_\_\_\_\_\_\_\_\_\_\_\_\_\_\_\_\_\_

3. Revalorizacijske rezerve (905) \_\_\_\_\_\_\_\_\_\_\_\_\_\_\_\_\_\_

4. Neraspoređena dobit (906) \_\_\_\_\_\_\_\_\_\_\_\_\_\_\_\_\_\_

5. Prenesena (reinvestirana) dobit banke po godišnjem obračunu (dio
konta

693) \_\_\_\_\_\_\_\_\_\_\_\_\_\_\_\_\_\_

6. Gubitak banke iz ranijih godina (097,

098) \_\_\_\_\_\_\_\_\_\_\_\_\_\_\_\_\_\_

7. Otkupljene vlastite obične i povlaštene dionice (dio 903) \_\_\_\_\_\_\_\_\_\_\_\_\_\_\_\_\_\_

8. Tekuća dobit (699) \_\_\_\_\_\_\_\_\_\_\_\_\_\_\_\_\_\_

9. Tekući gubitak (698) \_\_\_\_\_\_\_\_\_\_\_\_\_\_\_\_\_\_

I. TEMELJNI KAPITAL

(1+2+3+4+5+8)-(6+7+9) \_\_\_\_\_\_\_\_\_\_\_\_\_\_\_\_\_\_

10. Posebna rezerva za osiguranje od potencijalnih gubitaka\_\_\_\_\_\_\_\_\_\_\_\_\_\_\_\_\_\_

11. Svih oblika uloga u banku i štedionicu (dio konta 92) \_\_\_\_\_\_\_\_\_\_\_\_\_\_\_\_\_\_

12. Sredstva prikupljena emisijom vlastitih dugoročnih vrijednosnih
papira

(dio konta 93) \_\_\_\_\_\_\_\_\_\_\_\_\_\_\_\_\_\_

II. DOPUNSKI KAPITAL (10+ 11 + 12) \_\_\_\_\_\_\_\_\_\_\_\_\_\_\_\_\_\_

III NAJVEĆI MOGUĆI IZNOS JAMSTVENOG KAPITALA (I. + 50% II.) \_\_\_\_\_\_\_\_\_\_\_\_\_\_\_\_\_\_

13. Izravna i neizravna ulaganja u banke i štedionice (048 i 068) \_\_\_\_\_\_\_\_\_\_\_\_\_\_\_\_\_\_

14. Iznosi kredita odobrenih suprotno članku 22. i 23. Zakona o bankama
i štedionicama (razred 4 i 5)

15. Iznosi kredita odobrenih u skladu s čl. 22. i 23. Zakona o bankama
i štedionicama, ali pod uvjetima koji odstupaju od uobičajenih uvjeta na
tržištu (razred 4 i 5) \_\_\_\_\_\_\_\_\_\_\_\_\_\_\_\_\_\_

IV JAMSTVENI KAPITAL

(III.-(I3+ I4+ I5)) \_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naputak, NN 18/1994-327
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)